./data/phi1017/phi013/phi1017.phi013.perseus-lat2.xml
Non est instandum, non est memoria renovanda, nisi ut aliud dando   prioris admoneas   Ne aliis quidem narrare debemus ; qui dedit   beneficium, taceat, narret, qui accepit  Dicetur enim, quod illi ubique iactanti beneficium   suum  " Non negabis," inquit, " te recepisse " ; et cum respondisset : " Quando ? " " Saepe   quidem," inquit, " et multis locis, id est, quotiens et ubicumque narrasti "